**โครงการจัดทำแปลงสาธิตเศรษฐกิจพอเพียงตามแนวพระราชดำริ**

**องค์การบริหารส่วนตำบลโค้งยาง ตำบลโค้งยาง อำเภอสูงเนิน จังหวัดนครราชสีมา**

**1. ชื่อโครงการ**  โครงการจัดทำแปลงสาธิตเศรษฐกิจพอเพียง ตามแนวพระราชดำริ

**2. หลักการและเหตุผล**

    เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทย เป็นปรัชญาชี้ถึงแนวทางการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชน จนถึงระดับรัฐ ทั้งในการพัฒนาและบริหารประเทศให้ดำเนินการไปในทางสายกลาง เพื่อให้ก้าวทันต่อยุคโลกาภิวัฒน์ อันเกิดจากการเปลี่ยนแปลงทั้งภายในและภายนอกและทำอย่างเป็นขั้นเป็นตอน โดยคำนึงถึงความพอประมาณ ความมีเหตุผล การสร้างภูมิคุ้มกันที่ดีในตัว ปรัชญาเศรษฐกิจพอเพียงเป็นปรัชญาที่มีความสำคัญอย่างยิ่งสำหรับการขจัดความยากจน ลดความเสี่ยงทางเศรษฐกิจของคนในชุมชน และเป็นพื้นฐานของการสร้างพลังอำนาจของชุมชน การพัฒนาศักยภาพชุมชนให้แข็งเข็ง เพื่อเป็นรากฐานของการพัฒนาประเทศต่อไป
           องค์การบริหารส่วนตำบลโค้งยางโดยได้ซึ่งมีหน้าที่ส่งเสริมอาชีพของชุมชน ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 25๓๗ และแก้ไขเพิ่มเติม ฉบับที่ ๓ พ.ศ. 25๔๒ มาตรา 16 (ข้อ 6)การส่งเสริมการฝึกและประกอบอาชีพ มาตรา 68 (7) บำรุงและส่งเสริมการประกอบอาชีพประชาชน ได้เห็นความสำคัญในการพัฒนาอาชีพของเกษตรกรตำบลโค้งยาง จึงได้จัดทำโครงการจัดทำแปลงสาธิตเศรษฐกิจพอเพียง ประจำปีงบประมาณ 25๖๐ ขึ้นเพื่อเป็นการส่งเสริมและสนับสนุนการแก้ไขปัญหาทางเศรษฐกิจของชุมชน รวมทั้งเป็นการพัฒนาอาชีพของประชาชนในพื้นที่ให้มีวิถีชีวิตตามแนวคิดและปรัชญาเศรษฐกิจพอเพียงของพระบาทสมเด็จพระเจ้าอยู่หัว เป็นการเปิดโลกทัศน์ในการประกอบอาชีพการเกษตรพร้อมแลกเปลี่ยนเรียนรู้จากหน่วยงานภาคส่วนอื่นๆ และสนองตอบต่อนโยบายรัฐบาลในการแก้ไขปัญหาสังคมและความยากจนเชิงบูรณาการ

**3. วัตถุประสงค์**

 3.1 เพื่อเป็นการแหล่งเรียนรู้ในการ ประกอบอาชีพตามแนวปรัชญาเศรษฐกิจพอเพียง และ

สามารถนำแนวพระราชดำริ มาประยุกต์ใช้กับชีวิตประจำวันตามหลักการพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตในความไม่ประมาท ใช้ทรัพยากรที่มีอยู่ให้เกิดประโยชน์ มีคุณค่าและเกิดรายได้
      3.2 เพื่อส่งเสริมและสนับสนุนให้ คณะผู้บริหาร สมาชิกสภาองค์การบริหารส่วนตำบล

ผู้นำชุมชน กลุ่มอาชีพต่างๆ และเกษตรกรในตำบลโค้งยาง ได้ศึกษาหาความรู้ เพื่อนำมาพัฒนา องค์กรและชุมชน
             3.3 เพื่อแลกเปลี่ยนทัศนคติ ประสบการณ์การทำงาน พัฒนาบุคลากรและเพิ่มประสิทธิภาพ

ในการปฏิบัติงาน เสริมสร้างความสามัคคี ความสัมพันธ์อันดี ระหว่างคณะผู้บริหาร สมาชิกสภาองค์การบริหารส่วนตำบล พนักงานส่วนตำบล ผู้นำชุมชน กลุ่มอาชีพ และเกษตรกรในตำบลโค้งยาง
             3.4 เพื่อสนองนโยบายของรัฐบาลในการแก้ไขปัญหาสังคมและความยากจนเชิงบูรณาการ
             3.5 เพื่อเป็นการขับเคลื่อนแผนยุทธศาสตร์ของกรมส่งเสริมการปกครองท้องถิ่น  ในการนำ

ปรัชญาของเศรษฐกิจพอเพียงมาสู่การพัฒนาท้องถิ่นให้เป็นรูปธรรม

**4. เป้าหมายดำเนินการ**

 - กลุ่มเกษตรตำบลโค้งยาง เยาวชน ผู้บริหาร สมาชิกสภาฯ พนักงานของอบต.

**5. สถานดำเนินการ**

 ณ ที่ทำการบริหารส่วนตำบลโค้งยาง ตำบลโค้งยาง อำเภอสูงเนิน จังหวัดนครราชสีมา

**๖. วิธีดำเนินการ / แผนปฏิบัติงาน**

๑. เสนอโครงการต่อนายกองค์การบริหาร ส่วนตำบลโค้งยางพิจารณาอนุมัติ

๒. แต่งตั้งคณะกรรมการดำเนินการรับผิดชอบหน้าที่ตามคำสั่ง

๓. แจ้งให้ผู้เกี่ยวข้องดำเนินการรับผิดชอบหน้าที่ตามคำสั่ง

4. ดำเนินการจัดทำแปลงสาธิต

5. ถ่ายทอดความรู้เศรษฐกิจพอเพียงแก่เกษตรกรและประชากรผู้สนใจ

 6. สรุปประเมินผลโครงการ

 7. รายงานผลการดำเนินงานต่อผู้บริหาร

|  |  |  |
| --- | --- | --- |
| **แผนงาน/วิธีการดำเนินงาน** | **ระยะเวลา****เริ่มต้น - สิ้นสุด** | **เดือน กันยายน 2560** |
| **1 - 5****ก.ย. 60** | **6 - 10****พ.ค. 60** | **11 - 15****พ.ค. 60** | **16 - 20****พ.ค. 60** | **21 - 25****พ.ค. 60** | **26 - 30****พ.ค. 60** |
| 1. ประชุมผู้ที่เกี่ยวข้องเพื่อปรึกษาหารือ/จัดทำโครงการ/เสนอขออนุมัติโครงการ | 1 - 5ก.ย. 60 |  |  |  |  |  |  |
| 2. แต่งตั้งคณะกรรมการดำเนินการรับผิดชอบหน้าที่ตามคำสั่ง | 6 – 10ก.ย. 60 |  |  |  |  |  |  |
| 3. แจ้งให้ผู้เกี่ยวข้องดำเนินการรับผิดชอบหน้าที่ตามคำสั่ง | 8 - 11ก.ย. 60 |  |  |  |  |  |  |
| 4. ดำเนินการจัดทำแปลงสาธิต | 11 - 12ก.ย. 60 |  |  |  |  |  |  |
| 5. ถ่ายทอดความรู้เศรษฐกิจพอเพียงแก่เกษตรกร | 13 ก.ย. 60 |  |  |  |  |  |  |
| 6. สรุปประเมินผลโครงการ | 15 - 20 ก.ย. 60 |  |  |  |  |  |  |
| 7. รายงานผลการดำเนินงานต่อผู้บริหาร | 21 - 30 ก.ย. 60 |  |  |  |  |  |  |

 **7. ระยะการดำเนินการ**

 1 - 30 กันยายน 2559

 **8. งบประมาณ**

 จากข้อบัญญัติงบประมาณการรายจ่าย ประจำปีงบประมาณ พ.ศ.2560 องค์การบริหารส่วนตำบลโค้งยาง หน้า 82 ค่าใช้สอย รายจ่ายเกี่ยวเนื่องกับการปฏิบัติราชการไม่เข้าลักษณะรายจ่ายหมวดอื่นๆ ค่าใช้จ่ายตามโครงการจัดทำแปลงสาธิตเศรษฐกิจพอเพียงตามแนวพระราชดำริ จำนวนเงิน 50,000 บาท

 (ห้าหมื่นบาทถ้วน) ตั้งจ่ายจากเงินรายได้ หน่วยงานกองส่งเสริมการเกษตร

1.ค่าอาหารพร้อมเครื่องดื่ม 1 มื้อ คนละ 50 บาท เป็นเงิน 2,500 บาท

2.อาหารว่างพร้อมเครื่องดื่ม 2 มื้อ มื้อละ 25 บาท เป็นเงิน 2,500 บาท

3.ค่าตอบแทนวิทยากร 3 ชั่วโมงๆละ 600 บาท เป็นเงิน 1,800 บาท

4.ค่าป้ายโครงการ เป็นเงิน 3,000 บาท

5.ค่าวัสดุและอุปกรณ์ในการอบรม เป็นเงิน 4,500 บาท

6.ค่าวัสดุและอุปกรณ์การจัดทำแปลงสาธิต เป็นเงิน 32,700 บาท

7.ค่าจัดเตรียมแปลงสาธิตเศรษฐกิจพอเพียง เป็นเงิน 3,000 บาท

 รวมเป็นเงิน 50,000 บาท

 \*\*หมายเหตุ\*\* ค่าใช้จ่ายถัวเฉลี่ยทุกรายการ

**9. ผลที่คาดว่าจะได้รับ**

 9.1. มีความรู้ ความเข้าใจ การพัฒนาการเกษตรแบบผสมผสานตามแนวปรัชญาเศรษฐกิจพอเพียง

 และ สามารถนำแนวพระราชดำหริ มาประยุกต์ใช้กับชีวิตประจำวันตามหลักการความพอเพียง

 ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตในความไม่ประมาท ใช้ทรัพยากรที่มีอยู่

 ให้เกิดประโยชน์ มีคุณค่าและเกิดรายได้

 9.2 กลุ่มเกษตรตำบลโค้งยาง เยาวชน ผู้บริหาร สมาชิกสภาฯ พนักงานของอบต. ได้รับความรู้เพิ่มเติม

 ในการทำการเกษตรแบบผสมผสานตามแนวปรัชญาเศรษฐกิจพอเพียง

**10. ผู้รับผิดชอบโครงการ**

 กองส่งเสริมการเกษตร องค์การบริหารส่วนตำบลโค้งยาง

**๑1. ผู้เสนอโครงการ**

(ลงชื่อ) ผู้เสนอโครงการ

 ( นายรังสรรค์ สัจจาวัฒนา )

 ตำแหน่ง ผู้อำนวยการกองส่งเสริมการเกษตร

 **๑2. ผู้เห็นชอบโครงการ**

ความเห็น............................................................................................................................................

 (ลงชื่อ) ผู้เห็นชอบโครงการ

 ( นายวรรธน์ ศิลปะ )

 ตำแหน่งปลัดองค์การบริหารส่วนตำบลโค้งยาง

**๑3. ผู้อนุมัติโครงการ**

 ความเห็น............................................................................................................................................

 (ลงชื่อ) ผู้อนุมัติโครงการ

 ( นายณรงค์ เตี้ยงสูงเนิน )

 ตำแหน่งนายกองค์การบริหารส่วนตำบลโค้งยาง